google/wiki40b huggingface dataset:
Khosr

Khosr (arabisk: نهر الخوصر, Nahr al-Khosr) var en sideelv til Tigris som rant rett gjennom oldtidsbyen Nineveh i det nordlige Mesopotamia. På Sennacheribs tid ble de bygd murer ved elvens bredde slik at den ikke skulle kunne oversvømme byen.
Runar Normann

Trivia

Runar Normann er én av 52 nordmenn som har spilt i Premier League (per 17. august 2010). Sammen med Jon Olav Hjelde og Christian Kalvenes er han den eneste nordmannen med Premier League-kamper som står uten kamper for Norge.

Sitater om Normann

«Runar trenger bare kikke på joggeskoene for å bli holde seg godt trent.» Ham-Kam-spiller og tidligere Bodø/Glimt-kaptein Olav Råstad.
«Jeg er strålende fornøyd med å signere Normann. La meg si det slik, jeg ville ikke likt tanken på å se ham gå til noen annen klubb.» Tidligere Coventry City- og nåværende Celtic-manager Gordon Strachan.
«Han er som en kenguru i et minefelt.» Tidligere Vålerenga-direktør Kjetil Siem om Normanns uttalelser i media.
Deterministisk endelig tilstandsmaskin

En deterministisk tilstandsmaskin (DFA), også kjent som endelig deterministisk akseptor, deterministisk automat eller deterministisk tilstandsautomat, er innen informasjonsteknologien en tilstandsmaskin som aksepterer eller avviser strenger av symboler og bare produserer en unik beregning (eller eksekvering) av maskinen for hver innmatende streng. Deterministisk refererer til beregningens unikhet. I søken etter de enkleste modeller for å definere tilstandmaskiner, var Warren McCulloch og Walter Pitts blant de første forskere som introduserte et konsept som lignet på tilstandsmaskiner i 1943.
Rhomborhina hamai

Utseende

En nokså stor (opptil 32 millimeter), nokså bred, skinnende grønn gullbasse. Den har innslag av rødlig kobberfarge på "snuten" og ved pronotums bakkant. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse

Arten lever i Japan (Ishigaki-jima).
Teoponte

Teoponte er en by i departementet La Paz i Bolivia. Byen hadde ved den offisielle folketellingen i 2001 et innbyggertall på 1 421. I 2010 ble innbyggertallet anslått til 1 798.
Gylfi Sigurðsson

Landslaget

Han ble tatt ut i Islands EM-tropp til EM i Frankrike 2016.
Han ble tatt ut i Islands tropp til VM i fotball 2018 i Russland.
Myrmetalløyenstikker

Utbredelse

Myrmetalløyenstikker er utbredt i Nord-Europa og det nordlige Asia. Noen få steder i Danmark, men er funnet i hele Sverige og Finland. I Norge, i fjellet, men mangler lengst nordøst i Finnmark.

Utseende

Myrmetalløyenstikker er en av de minste metalløyenstikkerne i slekten Somatochlora. Kjønnene er ganske like. Fargen er matt og mørk svart, med litt grønn metallglans. I pannen er det noen gule flekker. Hannen kan skilles fra andre hanner i familiegruppen på «tangen» (anal-vedheng), bakerst på bakkroppen.
Vingene holdes i en rett vinkel ut fra kroppen i hvile. Vingespennet er mellom 60 og 65 millimeter.

Levevis

Nymfene lever i små pytter eller myrtjern.  Den finnes på myrer med spredt skog og små vannpytter. De voksne (imago) øyenstikkerne finnes vanligvis ikke langt fra stedet der de levde som nymfe. Ofte patruljerer de over tørre områder av myren, noen meter over bakken. De flyr sjelden langs selve vannkanten. 
Eggene legges i våt mose. Utviklingen tar trolig 3 år. Nymfen overvintrer på vegetasjonen eller ved røttene. 
Flygetiden er fra slutten av juni til september.
Myrmetalløyenstikker har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
The Costa Book Awards

The Costa Book Awards er blant de mest prestisjefulle litterære priser i Storbritannia. Fra 1971 til 2006 gikk prisene under navnet Whitbread Awards, men skiftet til Costa Book Awards da Costa Coffee overtok som sponsor.
Whitbread-prisene gis for litterær kvalitet, men også til bøker som er underholdende lesning og som formidler gleden ved lesning til et størst mulig publikum.
Priskategoriene har variert noe over tid. Ved den første utdelingen i 1971 ble det utdelt priser for beste roman, beste biografi og beste diktsamling. I 2005 ble det i tillegg til de foran nevnte utdelt priser i kategoriene årets bok, beste roman skrevet av en debutant og beste barnebok.
Sancho VII av Navarra

Sancho VII (baskisk: Antso Azkarra, spansk: Sancho el Fuerte; født 1157, død 7. april 1234 i Tudela) den sterke var konge av Navarra 1194-1234.

Bakgrunn

Han var sannsynligvis eldste sønn av Sancho VI av Navarra og dennes hustru Sancha, som var datter av Alfonso VII av León. Sancho VII var den siste av Navarras herskere som tilhørte huset Jiménez. 
Ettersom Sanchos yngre søster, Berengaria var gift med Rikard Løvehjerte ble Sancho og Rikard svært gode venner og allierte. Da Rikard ble tatt til fange i Tyskland passet den franske konge på å ta et av Rikards fort i Angevin. Da Rikard til slutt ble fri og skulle ta tilbake sitt fort oppdaget han at Sancho og hans riddere allerede hadde beleiret fortet for ham. Så snart Rikard ankom fikk Sancho vite at hans far var avgått med døden.

Konge

Sancho vendte da tilbake til Navarra og ble kronet til konge av Navarra den 15. august 1194.
Rundt 1198 og 1200 bedrev han en ekspedisjon i Afrika. Sannsynligvis gav han hjelp til almohadene, ettersom han trengte deres hjelp mot Kastilla. Mens Sancho var i Afrika invaderte Alfonso VII av Kastilla og Peter II av Aragón Navarra, og slik tapte Sacho provinsene Álava, Guipúzcoa og Vizcaya til Kastilla.
Ved slaget ved Las Navas de Tolosa i 1212 beseiret de kristne konger, Sancho VII, Alfons VIII av Kastilla, Peter II av Aragón og Alfons II av Portugal, den muslimske kalifen Muhammad an-Nasir. Man tror at de navarriske styrkene klarte å kappe kjedene rundt Muhammad an-Nasirs telt og at de endret Navarras våpenskjold til minne av dette. 
Sancho var gift to ganger. Hans første hustru var Constance, som var datter av Raymond VI av Toulouse, som han gifte seg med i år 1195. I 1200 skilte han seg fra henne. Han andre hustru vet man ikke med sikkerhet hvem var, men man tror at det enten var Clemence, som var datter av Fredrik I Barbarossa, eller datteren til emiren av Marokko.
Selv om hans ekteskap ikke resulterte i noen barn hadde han en rekke uekte sønner: Ferdinand, William og Roderick. Hvem deres mødre var er ukjent. 
Som et resultat av sin fedme og hans hardt plagede ben, trakk han seg tilbake til Tudela, og hans yngre søster Blanca tok over styret av Navarra. Da Blanca døde i 1229, fortsatte Sancho som konge. Etter at han senere døde, var det Blancas sønn Thibaut som stod på tur til Navarras krone. Sancho etterlot til etterverdenen et bibliotek som inneholdt 1,7 millioner bøker, et kongerike som var meget formuende og en jødisk befolkning som hadde en høy status.
Han ble begravet i Roncesvalles.
Sanchos levninger er blitt studert av legen Luis del Campo og de målte hans skjelett. Sancho var 2,23 meter lang. Man tror at det skyldes at Sanchos var etterkommer etter den norske kongen Harald Hårdråde som også var meget lang.
EM i curling 1996

Curling-EM 1996 ble arrangert 30. november – 7. desember 1996 i 
Hvidovre i København i Danmark. 
Det deltok 18 lag for herrer og 16 lag for kvinner.
Marcin Kamiński

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Polens bruttotropp til VM i fotball 2018 i Russland.
Øst-Rumelia

Øst-Rumelia (bulgarsk: Източна Румелия, Iztokhna Rumelija; osmantyrkisk: روم الى شرقى, Rumeli-i Şarkî; gresk: Ανατολική Ρωμυλία, Anatoliki Romylia) var en autonom statlig enhet under Høyporten dannet ved Berlinkongressen i 1878 som bestod de facto til 1885. Den omfattet det sørlige Bulgaria og hadde som hovedstad Plovdiv.
Befolkningen var overveiende bulgarsk, men det var betydelige tyrkiske og greske minoriteter. Språkene til disse tre grupper var alle offisielt anerkjent, men ettersom bulgarerne var i flertall, ble ikke dette annet enn en papirbestemmelse.

Navnet

Området tilsvarer omtrent det sørlige Bulgaria, og Sør-Bulgaria var også det navn russerne foreslo under Berlinerkonferansen. Men dette ville ikke britene gå med på. Av de folkegruppene som bodde der var området kalt Nord-Trakia.
Navnet Øst-Rumelia kom fra det osmanske Rumelia som ble benyttet samlende for alle de europeiske deler Det osmanske rike, begynnende ved Bosporos og Istanbuls vestlige deler.

Storpolitisk begrunnelse, historie

Øst-Rumelia ble dannet fordi de europeiske stormakter ville forhindre opprettelsen av et Stor-Bulgaria, som ville ha stått under russisk innflytelse og som samtidig kunne vanskeliggjøre handelsforbindelsene med Det osmanske rike. Mens Fyrstedømmet Bulgaria, som ble dannet samtidig, stod under russisk innflytelse, var Øst-Rumelia tenkt som et territorium med vasallstatus under Det osmanske rike.
Om lag tyve pomakiske (bulgarmuslimske) landsbyer i Rhodopefjellene nektet å anerkjenne østrumelsk myndighet over seg og dannet den såkalte Tamrasj-republikken.
I 1885 var befolkningen på 975.030 innbyggere. Derav var 681.734 kristne (for det meste ortodokse) bulgarer, 200.498 (over 20 %) tyrkere og muslimske bulgarer, 53.028 (ca 5 %) grekere, 27.190 (2,7 %) sigøynere, 6.982 jøder, 1.865 armenere og 3.733 personer av andre nasjonaliteter. I Plovdiv/Philippopel (1900: 15 % tyrkere) og i enkelte andre byer var tyrkerne en betydelig minoritet.
Konstruksjonen Øst-Rumelia varte ikke lenge, den sluttet med Bulgarias gjenforening 6. september 1885 - skjønt på papirtet de jure bestod den som osmansk vilajet til 1908.
Donnelly Rhodes

Tidlig liv og familie

Han var sønn av den canadiske teaterskribenten Anne Henry, og var av skotsk-irsk avstamning. Han spilte sammen med sin bror, Tim Henry, i Famous Jury Trials (1971) på den canadiske tv-kanalen CTV.
Han ble født og vokste opp i Winnipeg i Canada, og gikk på skole for å bli skogvokter i National Park Service i Manitoba, og vervet seg så til Royal Canadian Air Force som mekaniker, før han begynte på sin skuespillerkarriere.

Skuespillerkarriere

Rhodes studerte ved Manitoba Theatre Center og videre ved National Theatre School in Canada. Etter å debutert profesjonelt på scene som Stanley Kowalski i Tennessee Williams-stykket A Streetcar Named Desire gikk Rhodes videre til å spille i en rekke tv-serier fra 1960-tallet og frem til 2008. Blant de mest kjente er roller i canadiske serien Da Vinci's Inquest, Millennium, The X-Files og Soap.

Battlestar Galactica

I 2003 ble tv-serien fra 1970-tallet Battlestar Galactica brakt tilbake til live, selv om det i første omgang var i form av en tre timer lang miniserie. Miniserien ble etter hvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver i Canada, og varte i fire sesonger med Rhodes i en rolle som «dr. Cottle», «Galactica»s skipslege. 
Rhodes var en av tre finalister for å spille rollen som «Saul Tigh», men den birollen gikk til slutt til Michael Hogan. Produsentene av serien, som var imponert av Rhodes, tilbød ham så den gjentagende rollen som «dr. Cottle» istedenfor.

Radio: Drama og komedie

Rhodes var stemmen til den amerikanske presidenten ved starten på hver episode av CBC Radio One space opera/komedie-serien Canadia 2056.
Tarlac

Politisk inndeling

Tarlac er delt i 1 "city" (bykommune) og 17 "municipalities" (landkommuner).
Scratch

Scratch i ulike utgaver

Scratch 2.0 finnes i både en online utgave og i en nedlastbar utgave, som kan installeres på datamaskinen, slik man kan jobbe uten nettforbindelse. Det samme kunne den tidligere versjonen Scratch 1.4.

Bruk av Scratch i undervisning

Scratch blir brukt kodeklubber til å lære barn programmering. Den første opplæring kan starte med Kodetimen, som er interaktive oppgaver med Scratch. Senere vil brukere kunne bruke selve programmet.
Lær Kidsa Koding har lagt flere oppgaver, som kan brukes i opplæring i Scratch.

Scratch kombinert med hardware

Scratch kan brukes til å programmere forskjellige typer av hardware, som PicoBoard, LEGO WeDo, mikrofon, webkamera, joystick, Arduino og LEGO Mindstorms NXT.
VM i turn 1903

Det første verdensmesterskapet i turn ble arrangert i Antwerpen i Belgia i perioden 14. – 18. august 1903.
Det ble konkurrert i seks grener: Mangekamp (sammenlagt), svingstang, skranke, bøylehest, ringer og lagkonkurranse.
János Áder

Liv og virke

Áder er utdannet jurist fra Eötvös Loránduniversitetet og arbeidet som forsker ved Det ungarske vitenskapsakademiets sosiologiske forskningsinstitutt.
I 1988 engasjerte han seg politisk i Fidesz og deltok i opposisjonsaktiviteter. Áder ble første gang innvalgt i Ungarns nasjonalforsamling i 1990. Han var Fidesz' parlamentariske leder fra 1990 til 1992 og igjen fra 2002 til 2006. I 1998 ble han valgt til president i nasjonalforsamlingen, en post han hadde til 2002. 
Áder har hatt sentrale verv i partiet Fidesz. Han har vært medlem av partistyret, og var i to perioder partiets nestleder, først fra 1995 til 1997, så igjen fra 1999 til 2000. 
Áder var medlem av Europaparlamentet fra 2009 til 2012, der han tilhørte Det europeiske folkeparti.
Han ble 2. mai 2012 av parlamentet valgt til Ungarns president, og tiltrådte 10. mai 2012. Han ble gjenvalgt 13. mars 2017.
Ved Vejen

Ved Vejen er én av fire deler av Herman Bangs roman Stille Eksistenser fra 1886. Den ble i 1988 filmatisert som Ved vejen med manuskript av Klaus Rifbjerg og regi av Max von Sydow.
Nybyggerne i 1820

Nybyggerne i 1820 var flere grupper av hvite, britiske kolonister som ble plassert av britiske myndigheter og Kappkoloniens myndigheter i dagens Eastern Cape i Sør-Afrika i 1820.
Nybyggerne ble oppmuntret til å slå seg ned i et forsøk på å stenge, konsolidere og forsvare det østlige grenseområdet mot nabofolket xhosaene. Den skulle også heve andelen av engelskspråklige i befolkningen. Den var en av de største etappene i britisk bosetning i Afrika og dannet det anglo–afrikanske kulturelle området Albany, dermed var den en milepæl i dannelsen av det anglo–afrikanske folket.
Rundt 5 000 nybyggere ankom Kapp i rundt 60 forskjellige grupper mellom april og juni 1820. Nybyggerne fikk gårder nær landsbyen Bathurst og fikk utstyr, men mangel på landbrukserfaring førte til at mange av dem oppgav landbruket og trakk seg tilbake til Bathurst og andre bosetninger som Grahamstown, East London og Port Elizabeth hvor mange av dem ble handelsmenn.
De blir minnet i Grahamstown gjennom et nasjonalt monument som åpnet i 1974, 1820 Settlers National Monument, hvor det arrangeres skuespill, konserter og kulturelle hendelser.
Soju

Soju (소주) er en type koreansk alkohol. Hovedingrediensen er ris, men ofte er det blandet i andre ingredienser som hvete, bygg, søtpotet eller tapioca. Prosentsatsen av alkohol varierer fra 20% til 45%. Den japanske varianten av dette risbrennevinet heter shochu.
Den mest populære typen soju er produsert av Jinro og heter chamisul.
Ferjesambandet Geiranger–Hellesylt

Ferjesambandet Geiranger–Hellesylt er et sommersamband langs Geirangerfjorden mellom Geiranger og Hellesylt i Stranda kommune. Strekningen er del av fylkesvei 60 og drives per 2018 av The Fjords.
Strekningen på 19,9 km har en overfartstid på litt over en time, og blir betjent med 4 avganger daglig i hver retning i mai og september, 8 i sommermånedene. Strekningen trafikkeres av MF «Veøy» og MF «Bolsøy». I 2014 var årsdøgntrafikken 160 kjøretøy.
Christoffer Faarup

Olympiske leker

Karrierens første olympiske deltakelse var i 2014 Sotsji, Russland med en 37.-plass i utfor.
PubMed Central

PubMed Central er en fritt tilgjengelig database for vitenskapelige publikasjoner innen biomedisin og biologi. Databasen er en videreutvikling av søkemotoren Entrez for PubMed. Pubmed Central ble utviklet av United States National Library of Medicine (NLM) som et arkiv for biomedisinske tidsskriftsartikler. Alle artikler i Pubmed Central er gratis, men visse forlag drøyer frislippet i databasen siden den publiseres i papirform.
MyHeritage

Tjenester

Blant tjenestene MyHeritage tilbyr, kan man blant annet finne en database som inneholder over 6 milliarder historiske kilder fra hele verden. Disse inkluderer folketellinger, kirkebøker og andre nedtegnelser om fødsler, ekteskap og dødsfall, samt data fra militære kilder, immigrasjon- og emigrasjonsregistre og historiske aviser. Disse kildene er indeksert og søkbare.
Family Tree Builder (FTB) er et nedlastbart program for slektsforskning. Programmet distribueres som freeware. Programmet benyttes i hovedsak for å  bygge slektstre og å dokumentere fakta og informasjon. Programmet lager også rapporter, og brukere kan bygge familietreet enten offline, eller synkroniseres med nettversjonen.
MyHeritage DNA er en genealogisk DNA-test som gir oversikt over etnisk og geografisk opprinnelse 
Family Tree Builder er tilgjengelig for PC og Mac.

Investorer

MyHeritages investorer inkluderer Bessemer Venture Partners (BVP), Index Ventures, og Accel.

Veldedig arbeid

MyHeritage er involvert I en rekke pro-bono-prosjekter. Disse inkluderer blant annet assistanse for å lete frem arvtakere etter eiendeler som ble konfiskert under andre verdenskrig, samt et gobalt crowdsouring-prosjekt for å digitalisere verdens gravsteder.
Tom Rogić

Landslaget

Rogić debuterte for Australias herrelandslag i fotball i en kvalifiseringskamp for Sommer-OL 2012 mot Irak den 7. mars 2012. Han har også en kamp for U-23-landslaget, og har syv kamper for det australske Futsal-landslaget, hvor han har laget åtte mål.
Han ble tatt ut i Australias tropp til FIFA Confederations Cup 2017 i Russland.
Han ble tatt ut i Australias tropp til VM i fotball 2018 i Russland.
Lake Road gasskraftverk (Missouri)

Lake Road gasskraftverk  er et varmekraftverk i Buchanan County, i delstaten Missouri i det sentrale USA. Anlegget har en installert produksjonskapasitet på 145 MW fordelt på 4 turbiner, på 11 – 84 MW hver. Operatør er energiselskapet Kansas City Power & Light Greater Missouri (KCP&L) LLC. 
Det stod ferdig utbygd i 1958 og utvidet i 1974. Brenselkilden er hovedsakelig naturgass eller fyringsolje.
Lethe (sommerfugl)

Utseende

Middelsstore til nokså store, brune, forholdsvis smalvingede sommerfugler. Vingene har ofte øyeflekker. Hos noen ender bakvingen i en kort stjert.

Utbredelse

Denne slekten er utbredt i Asia.
Fylkesvei 4004

Fylkesvei 4004 går mellom Fasseland og Støle i Lindesnes kommune. Veien er 3,6 km lang.
Frem til 2019 hadde veien betegnelsen Fylkesvei 430.
Sandra Peña Cortes

Karriere

Cortes deltok ved EM i boccia 2009 i Póvoa de Varzim i Portugal. I den individuelle konkurransen spilte hun seg fram til finalen, der hun møtte greske Grigorios Polychronidis. Polychronidis vant finalen 5-1, og Cortes fikk dermed sølv i dette europamesterskapet. I parkonkurransen ble Spania slått ut i kvartfinalen, og endte på 5.-plass. Ved VM i boccia 2010 gikk hun videre fra gruppespillet til sluttspillet, men ble slått ut i 16.-delsfinalen der hun tapte 1-5 for singaporske Nurulasyiqah Binte Mohammad Taha. I parkonkurransen tapte Spania 1-5 for Belgia, og endte på 5.-plass. 
I 2011 deltok hun ved Verdenscupen i boccia 2011 i Belfast. Her vant hun alle sine tre kamper i gruppespillet, og gikk videre til sluttspillet. I kvartfinalen møtte hun sørkoreanske Kim Han-soo, og tapte 2-6. Hun endte dermed på 13.-plass i dette verdensmesterskapet. I parkonkurransen spilte hun sammen José Rodriguez og Veronica Pamies, men de gikk ikke videre til sluttspillet, og kom på 10.-plass i sammendraget. Ved utgangen av 2011 var hun dermed rangert som nummer 15 i verden i klassen BC3.
Hun deltok både individuelt og i parkonkurransen ved Paralympiske sommerleker 2012 i London. Individuelt ble hun slått ut i åttendedelsfinalen, der hun tapte 2-8 for Kirsten de Laender. I parkonkurransen tapte Spania alle sine tre kamper i gruppespillet, og ble slått ut av turneringen.
Louis Eugène Marie Bautain

Biografi

Under sin skolegang ved École Normale kom han under Victor Cousins innflytelse. Etter studier av empiristisk og idealistisk filosofi ble han i 1817 professor for filosofi ved det kongelige kollegium i Strasbourg. Han fikk imidlertid fratre etter en samforent avgjørelse etter at han var blitt kritisert fra prestelig hold. Han studerte medisin og tok sin eksamen i dette feltet i 1826. 
Ved kontakt med kretsen rundt Louise Humann fant han tilbake til religionen. Han studerte da mer teologi, og ble presteviet i 1828. Deretter ble han gjeninnsatt i sitt professorat i Strasbourg. Han ble imidlertid igjen anklaget for vranglære av biskopen der, og suspendert i 1834. I 1838 appellerte han personlig i Roma om å bli rehabilitert, og nådde frem med dette i 1841.
Han underviste videre i Strasbourg og ved coll´´ege de Juilly, men i 1849 dro han til Paris for prestetjeneste der. I Paris fikk han et betydelig ry som orator, og i  1853 ble han professor for moralteologi ved det teologiske fakultet. Dette professoratet innehadde han frem til sin død.

Verk

Hans filosofiske teologi oppstod i sekulariseringens urolige tider. Han forsvarte den katolske levende tro i den nye («opplyste» tid, men ikke bare som en slags ryggdekning for kvasi-caesaropapistisk politikk (ultrarojalisme) som det Joseph de Maistre stod for, eller de Bonaldenes versjon (både far og sønn), men særlig også mot sin egne skolastikk og dens metode å forsvare læreembedet på. Han gikk inn for vitenskapelig frihet for filosofien, og religiøs frihet for troen. Han gikk inn for at troen skulle få det som tilkommer, uten at dette dermed forfalsker vitenskapen eller underordner vitenskapen under noen læremyndighet. Slik presenterer han en trosfilosofi som med sin tidsmessige argumentasjon og verdiorganisering vat moderne, åpen for republikansk tankegods, men som respekterer den i samvittigheten forankrede tro og den i evangeliene presenterte åpenbaring  egne realitet (fideisme).

Virkning

Louis Bautain ble positivt mottatt i vide kretser, han fikk mange disipler som tildels knyttet seg tett ann til hans filosofiske prinsipper. Vi sin student Alphonse Gratry hadde han innflytelse også i reformkatolske (fri-)kirker (Hyacinthe Loyson, gammelkatolisisme). Hans verk fant naturlig plass i samtiden med dens tidsegne problemstillinger, og representerte dermed en «katolsk opplysning» dom ikke lenger bare var episkopalistisk fra oven (Johann Nikolaus von Hontheim, Johann Michael Sailer), men tokk fatt i republikansk tankegods (Félicité de Lamennais, Charles de Montalembert). Bautain konstituerte en katolsk liberal teologi.